Referat fra hovedstyremøte i Gresvik IF torsdag 15. mai 2008.

Tilstede: Kjetil Føreid, Jan Simensen, Morten Karlsen, Wenche Winther, Ingrid M. Sandrud, Morten Helminsen og Svein Thoresen.

SKRIV INN OG UT (Ingen referatgjennomgang fordi forrige møte var et temamøte uten referatskriving)

# GIF har ikke fått noen spillemidler fra departementet i år.

# En av juniorlagets sponsorer har sagt opp sin avtale og ønsker å slippe å betale det siste avdraget. Vi kan av rent prinsipielle grunner ikke godta at en sponsorkontrakt ikke oppfylles.

# Oksviken II velforening har kjøpt fotballmål av feil størrelse og ønsker å bytte 11-er-mål med to av våre 7-er-mål. Dette er OK for oss.

# Vi sier nei til en henvendelse fra en bileier som ønsker at klubben betaler egenandelen for en sprukket frontrute på en bil som sto parkert bak ett av målene i Trondalen. Bilførere vet at de parkerer ved siden av en fotballbane og må ta en slik risiko selv. Men vi kommer til å sette opp skilt ved ankomst Trondalen om at parkering skjer på eget ansvar.

# Leasingperioden for vår traktor er i ferd med å gå ut og daglig leder sjekker hva som er mest lønnsomt av videre leasing eller restkjøp. Viktig å være oppmerksom på forsikringsforholdet.

# En grunneier i Gressvikmarka har spurt om vi vet noe om rydding i marka. Vi henviser til lokalsamfunnsutvalget.

# GIF har fått 11 300 kroner i spillemidler for 2007 fra Idrettskretsen til barneidrett.

# Søknad om møteromsrefusjon fra FG94 innvilget. Det samme ble søknader fra to yngre lag som begynner med fotball. Dekning tas fra testamentarisk gave til ungdomsarbeid.

ØKONOMI

# Vi har drøyt en million kroner ”på bok”. Overskuddet så langt i år er på 41 000 kroner, men det skyldes mye at medlemskontingentene nå er innbetalt. Kasserer ønsker ikke forskuddsutbetaling av kjøregodtgjørelse og det stopper vi derfor med.

ORIENTERING FRA GRUPPENE

# Håndball mangler leder, men stresser selv ikke med det før til høsten og regner med at det ordner seg. Gruppa ønsker et eget skriv for å selge reklame i Gressvikhallen nå som vi skal ut og selge andelsbrev for kunstgressbanen.

# Fotball mangler fortsatt fagstyre, men enkelte navn nevnt. Lederne har hatt friske diskusjoner om det gamle stridstemaet spillerhospitering mellom lagene. Oldboys-laget har trukket seg fra serien.

# Barneidretten har en jevn og god aktivitet.

GIF-CUPEN

# Praktiske forhold gjennomgått og oppgaver fordelt. Påmeldingsfristen er 20. juni. Viktig at hver enkelt årsklasse stiller med en representant i cupkomiteen.

KUNSTGRESS

# Håp om ferdigstillelse av kunstgressbanen ved St. Hans-tider. Vi markerer åpningen med en showkamp. Også FRID ønsker å markerere åpningen med en showkamp. Rent praktisk ordnes dette i fellesskap mellom daglig leder Morten og FRID`s anleggsansvarlige Tormod Hermansen.

# Like før informasjonsfoldere om banen og salg av andelsbrev deles ut på hele Gressvik. Hovedstyrets medlemmer tar oppgaven med å dele ut ”flyerne” så fort de er trykket. Utdelingsområder fordelt.

EVENTUELT

# Vi har fått 6000 kroner fra lokalsamfunnsutvalget for rydding på Gressvik. Aksjonen avvikles 28. mai.

NESTE HOVEDSTYREMØTE BLIR EN LITEN SOMMERAVSLUTNING I TRONDALEN TORSDAG 19. JUNI KL. 18.00.

Oksviken, 18. mai 2008

Svein Thoresen, sekretær